
Parlamentul European,
–	având în vedere propunerea Comisiei prezentată Parlamentului European și Consiliului (COM(2022)0454),
–	având în vedere articolul 294 alineatul (2) și articolul 114 din Tratatul privind funcționarea Uniunii Europene, în temeiul cărora propunerea a fost prezentată Parlamentului de către Comisie (C9‑0308/2022),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere avizul Comitetului Economic și Social European din 14 decembrie 2022[footnoteRef:1], [1:  	JO C 100, 16.3.2023, p. 101.] 

–	având în vedere acordul provizoriu aprobat de comisia competentă în temeiul articolului 74 alineatul (4) din Regulamentul său de procedură și angajamentul reprezentantului Consiliului, exprimat în scrisoarea din 20 decembrie 2023, de a aproba poziția Parlamentului în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolul 59 din Regulamentul său de procedură,
–	având în vedere avizul Comisiei pentru piața internă și protecția consumatorilor,
–	având în vedere raportul Comisiei pentru industrie, cercetare și energie (A9-0253/2023),
1.	adoptă poziția sa în primă lectură prezentată în continuare;
2.	aprobă declarația comună a Parlamentului, a Consiliului și a Comisiei anexată la prezenta rezoluție, care va fi publicată în seria C a Jurnalului Oficial al Uniunii Europene;
3.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
4.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

P9_TC1-COD(2022)0272
Poziția Parlamentului European adoptată în primă lectură la 12 martie 2024 în vederea adoptării Regulamentului (UE) 2024/... al Parlamentului European și al Consiliului privind cerințele orizontale în materie de securitate cibernetică pentru produsele cu elemente digitale și de modificare a Regulamentelor (UE) nr. 168/2013 și (UE) 2019/1020, precum și a Directivei (UE) 2020/1828 (Regulamentul privind reziliența cibernetică)
(Întrucât s-a ajuns la un acord între Parlament și Consiliu, poziția Parlamentului corespunde cu actul legislativ final, Regulamentul (UE) 2024/2847.)


ANEXĂ LA REZOLUȚIA LEGISLATIVĂ

[bookmark: _GoBack]Declarație politică comună a Parlamentului European, a Consiliului și a Comisiei privind resursele ENISA, cu ocazia adoptării Regulamentului (UE) 2024/2847 al Parlamentului European și al Consiliului privind cerințele orizontale în materie de securitate cibernetică pentru produsele cu elemente digitale, de modificare a Regulamentelor (UE) nr. 168/2013 și (UE) 2019/1020 și a Directivei (UE) 2020/1828 (Actul privind reziliența cibernetică)
Parlamentul European și Consiliul consideră că prezentul regulament conferă ENISA sarcini suplimentare care generează un volum de muncă suplimentar și ar necesita resurse suplimentare atât în ceea ce privește expertiza, cât și numărul de angajați. Având în vedere cele de mai sus, pentru a permite ENISA să își îndeplinească în mod eficace sarcinile care îi revin în temeiul prezentului regulament, Parlamentul European, Consiliul și Comisia consideră că ar putea fi necesară o creștere a resurselor sale, în special a resurselor umane cu expertiza adecvată. O astfel de majorare ar putea fi prevăzută în procedura anuală referitoare la schema de personal a ENISA. În consecință, Comisia, care este responsabilă cu înscrierea în proiectul de buget general al Uniunii a estimărilor pe care le consideră necesare pentru schema de personal a ENISA, în cadrul procedurii bugetare prevăzute la articolul 314 din TFUE și în conformitate cu procedura prevăzută în Regulamentul privind securitatea cibernetică, evaluează estimările pentru schema de personal a ENISA introduse pentru primul an de la intrarea în vigoare a prezentului regulament, luând în considerare resursele necesare, în special resursele umane, pentru a permite ENISA să își îndeplinească în mod adecvat sarcinile care îi revin în temeiul prezentului regulament.

